Tove Jansson skrev *Den farliga resan* i 1977; boken har preg av et drømmelandskap hvor katastrofer og trygghet står i kontrast til hverandre.
***Den farlige reisen*** (svensk: *Den farliga resan*) er en bildebok fra 1977 skrevet og illustrert av den finlandssvenske forfatteren Tove Jansson. Boka er skrevet på vers, og er gjendiktet til norsk av André Bjerke i 1978. Boken er den tredje bildeboken med fortellinger om Mummitrollet og hans familie og venner i Mummidalen, og den nest siste av Janssons mummibøker, skrevet sju år etter den forrige. 

*Den farliga resan* beskrives som «Lek med skräck och katastrofglädje i ett halsbrytande äventyr, berättat på rim», inntil reisefølget finner trygghet i Mummidalen.
Jenta Pernille (svensk *Susanna*) og hennes katt er hovedpersonene i fortellingen. Pernille/Susanna er en helt vanlig jente, og skiller seg slik fra figurene hun møter. Pernille og katten havner i et forvirrende verden med skremmende dyr, en øde havbunn, en vulkan, en solformørkelse og en snøstorm; alt dette er «typiskt muminkatastrofiska händelser». Sammen med bifigurer fra mummiuniverset reiser de gjennom denne verdenen – til fots og i en ballong, helt til de kommer fram til Mummidalen. Mummitrollene finnes i bokas siste del, i «ett land av värme, vänlighet och färg.» «Landskapet som målas upp i […] boken har stark prägel av ett drömlandskap och själsliga projektioner, och är svår att förankra i en igenkännbar geografisk miljö.»

Bildene i boken ble laget før teksten, og bildene har et preg av tablåer eller frosset handling. Boken er både en hyllest til Janssons forbilder Elsa Beskow og John Bauer, og en selvbiografisk eller «metafiktiv […] berättelse om konstnärens väg till världen i mummidalen.» Pernille/Susanna har likhetstrekk med *Alice i Eventyrland*, i og med sin reise gjennom et forvirrende og farlig bakvendtland, og ved dette at begge hovedpersonene drives av kjedsomhet, og må forholde seg til verdner som forandres og som preges av horror-elementer. Begge blir også utfordret til å bevise sin egen eksistens. Fuglene i boken ligner på fugler som Jansson tegnet i sine illustrasjoner til Alice i Eventyrland.

Referanser
----------

1. ↑  Tove Jansson läser Den farliga resan i sin helhet; yle.fi. Arkivopptak
2. ↑  Tove Jansson (1978). *Den farlige reisen*. Oslo: Aschehoug. ISBN 8203093256.
3. ↑  Den farliga resan Arkivert 18. mai 2015 hos Wayback Machine.; forlagsomtale hos bonniercarlsen.se
4. ↑  Tordis Ørjasæter (1985). *Møte med Tove Jansson*. Oslo: Gyldendal. s. 131. ISBN 8205165114.
5. ↑  Enn Kokk: *Jansson, Tove: Hur gick det sen?, Vem ska trösta knyttet? och Den farliga resan*
6. 1 2 3 4 5  Boel Westin. *Tove Jansson: ord, bild, liv*. Stockholm: Bonniers, 2007. Side 465-479. ISBN 978-91-0-011325-4
7. ↑  Anna Fransson. Att konfronteras med livet – Livsåskådning i Tove Janssons tre bilderböcker: Hur gick det sen?, Vem ska trösta knyttet? Och Den farliga resan. Studentoppgave, Högskolan i Halmstad, 2009
8. 1 2 3  Lena Kåreland. «Susanna och Alice, två barnbokshjältinnor som utmanar och utmanas av verkligheten»; *Barnboken*; nr 1, 1995, s 11-21

| * v
* d
* r
Bøkene om Mummitrollet av Tove Jansson |
| --- |
| Bøkene | 
* *Småtrollene og den store oversvømmelsen* (1945)
* *Kometen kommer* (1946)
* *Trollmannens hatt* (1948)
* *Mummipappa på eventyr* (1950)
* *Farlig midtsommer* (1954)
* *Trollvinter* (1957)
* *Det usynlige barnet* (1962)
* *Pappaen og havet* (1965)
* *Sent i november* (1970)

 |
| Bildebøker | 
* *Hvordan gikk det?* (1952)
* *Hvem skal trøste Knøttet?* (1960)
* *Den farlige reisen* (1977)
* *Skurken i Mummihuset* (1980)

 |
| Figurer | 
* Mummitrollet
* Snorkfrøken
* Mummimamma
* Mummipappa
* Snusmumrikken
* Lille My
* Hemulen
* Hufsa

 |
| Tv og film | 
* *Die Muminfamilie* (1959-61)
* *Mumintrollet* (1969)
* *Mumindalen* (1973)
* *Mūmin* (1969-72)
* *Mumi-troll* (1978)
* *Die Mumins* (1977-82)
* *Shlyapa Volshebnika* (1980-83)
* *I Mummidalen* (1990-91)
* *Kometen kommer* (1992)
* *Mummitrollet på Rivieraen* (2014)

 |
| Annet | 
* *Mummitrollet (tegneserie)*
* Muminvärlden
* Mummimuseet
* Lars Jansson
* Tuulikki Pietilä

 |

|  |  |
| --- | --- |
| Oppslagsverk/autoritetsdata | VIAF
 |